CELEX: 32015D1027(02)
Language: mt
Date: 2015-10-26 00:00:00
Title: Deċiżjoni tal-Kummissjoni tas-26 ta’ Ottubru 2015 li tirrikonoxxi d-Dipartiment tas-Sajd, il-Kaċċa u l-Agrikoltura ta’ Greenland (APNN) f’konformità mal-Artikolu 3 tar-Regolament ta’ Implimentazzjoni tal-Kummissjoni (UE) 2015/1850 li jistipula r-regoli dettaljati tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki

27.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 355/6
            
         DEĊIŻJONI TAL-KUMMISSJONI
   tas-26 ta’ Ottubru 2015
   li tirrikonoxxi d-Dipartiment tas-Sajd, il-Kaċċa u l-Agrikoltura ta’ Greenland (APNN) f’konformità mal-Artikolu 3 tar-Regolament ta’ Implimentazzjoni tal-Kummissjoni (UE) 2015/1850 li jistipula r-regoli dettaljati tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki
   (2015/C 355/05)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament ta’ Implimentazzjoni tal-Kummissjoni (UE) 2015/1850 tat-13 ta’ Ottubru 2015 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 737/2010 (2) jistabbilixxi l-kundizzjonijiet li skonthom il-prodotti mill-foki li jirriżultaw mill-kaċċa mill-Inuit jew minn komunitajiet indiġeni oħra, u l-prodotti mill-foki mill-ġestjoni tar-riżorsi tal-baħar, jistgħu jitqiegħdu fis-suq tal-UE.
            
         
               (2)
            
            
               Kwalunkwe tqegħid fis-suq ta’ tali prodotti għandu jkun akkumpanjat minn dokument minn korp rikonoxxut li jattesta li l-kundizzjonijiet stabbiliti fir-Regolament tal-Kummissjoni (UE) Nru 737/2010 ġew issodisfati.
            
         
               (3)
            
            
               Fil-25 ta’ April 2013, il-Kummissjoni adottat Deċiżjoni (3) li tirrikonoxxi lid-Dipartiment tas-Sajd, il-Kaċċa u l-Agrikoltura ta’ Greenland (APNN) f’konformità mal- Artikolu 6 tar-Regolament (UE) Nru 737/2010.
            
         
               (4)
            
            
               Ir-Regolament (UE) 2015/1775 tal-Parlament Ewropew u tal-Kunsill (4) emenda l-Artikolu 3 tar-Regolament (KE) Nru 1007/2009 tal-Parlament Ewropew u tal-Kunsill (5), li jistabbilixxi l-kundizzjonijiet li skonthom il-prodotti mill-foki li jirriżultaw mill-kaċċa mill-Inuit jew minn komunitajiet indiġeni oħra jistgħu jitqiegħdu fis-suq tal-Unjoni.
            
         
               (5)
            
            
               Ir-Regolament (UE) 2015/1775 ħassar ir-Regolament (UE) Nru 737/2010 b’effett mid-data ta’ applikazzjoni tar-Regolament ta’ Implimentazzjoni (UE) 2015/1850.
            
         
               (6)
            
            
               Fil-28 ta’ Settembru 2015, il-Kummissjoni rċeviet talba, akkumpanjata b’evidenza dokumentata, mid-Dipartiment tas-Sajd, il-Kaċċa u l-Agrikoltura ta’ Greenland (APNN), datata 24 ta’ Settembru biex jiġi awtorizzati mill-ġdid bħala korp rikonoxxut fid-dawl tal-emendi fl-Artikolu 3 tar-Regolament (KE) Nru 1007/2009.
            
         
               (7)
            
            
               Il-Kummissjoni, wara li wettqet valutazzjoni tal-evidenza dokumentata li takkumpanja ppreżentata biex tiddetermina jekk ir-rekwiżiti għar-rikonoxximent tal-korpi skont ir-Regolament ta’ Implimentazzjoni (UE) 2015/1850, fid-dawl tal-emendi fl-Artikolu 3 tar-Regolament (KE) Nru 1007/2009 ġewx sodisfati, hija sodisfatta li d-Dipartiment tas-Sajd, il-Kaċċa u l-Agrikoltura ta’ Greenland (APNN) jissodisfa r-rekwiżiti skont l-Artikolu 3(1)(b) u (e) tar-Regolament ta’ Implimentazzjoni (UE) 2015/1850.
            
         
               (8)
            
            
               Għalhekk id-Dipartiment tas-Sajd, il-Kaċċa u l-Agrikoltura ta’ Greenland (APNN) għandu jingħata r-rikonoxximent mitlub,
            
         IDDEĊIEDA KIF ĠEJ:
   Artikolu 1
   Id-Dipartiment tas-Sajd, il-Kaċċa u l-Agrikoltura ta’ Greenland (APNN) huwa rikonoxxut skont l-Artikolu 3 tar-Regolament ta’ Implimentazzjoni (UE) 2015/1850.
   Artikolu 2
   Id-Direttur Ġenerali tad-Direttorat-Ġenerali għall-Ambjent huwa inkarigat li jiżgura li l-applikant jkun nnotifikat b’din id-Deċiżjoni, u li l-kontenut ta’ din id-Deċiżjoni jiġi ppubblikat fuq is-sit web tal-Kummissjoni mingħajr dewmien.
   
      Magħmul fi Brussell, is-26 ta’ Ottubru 2015.
      
         
            Għall-Kummissjoni
         
         Karmenu VELLA
         
            Membru tal-Kummissjoni
         
      
   
   
      (1)  ĠU L 271, 16.10.2015, p. 1.
   
      (2)  Ir-Regolament tal-Kummissjoni (UE) Nru 737/2010 tal-10 ta’ Awwissu 2010 li jistabbilixxi regoli dettaljati għall-implimentazzjoni tar-Regolament (KE) Nru 1007/2009 tal-Parlament Ewropew u tal-Kunsill dwar il-kummerċ tal-prodotti mill-foki (ĠU L 216, 17.8.2010, p. 1).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf
   
      (4)  Ir-Regolament (UE) 2015/1775 tal-Parlament Ewropew u tal-Kunsill tas-6 ta’ Ottubru 2015 li jemenda r-Regolament (KE) Nru 1007/2009 dwar il-kummerċ tal-prodotti mill-foki u li jirrevoka r-Regolament tal-Kummissjoni (UE) Nru 737/2010 (ĠU L 262, 7.10.2015, p. 1).
   
      (5)  Ir-Regolament (KE) Nru 1007/2009 tal-Parlament Ewropew u tal-Kunsill tas-16 ta’ Settembru 2009 dwar il-kummerċ tal-prodotti mill-foki (ĠU L 286, 31.10.2009, p. 36).